 نئين دهلي ( ويب ڊيسڪ ) گوتم گمڀير شاهد آفريدي کي دماغي علاج ڪرائڻ جو مشورو ڏئي ڇڏيو. ڀارت جي اڳوڻي اوپنر گوتم گمڀير جو چوڻ آهي ته اڃا به پاڪستانين کي طبي بنيادن تي ويزائون جاري ڪيون پيون وڃن، شاهد آفريدي اچي، سندس دماغي علاج ڪرائينداسين. ياد رهي ته شاهد آفريدي ۽ گوتم گمڀير جا ميدان جي اندر ۽ ٻاهر لاڳاپا ڪڏهن به سٺا ناهن رهيا، تازو ئي شائع ٿيندڙ پنهنجي آتم ڪٿا ” گيم چينجر “ ۾ شاهد آفريدي چيو هو ته گوتم گمڀير هڪ بد مزاج ڪرڪيٽر آهي، ريڪارڊ ۽ شخصيت ڪنهن ڪم جي ناهي، اهڙن ماڻهن کي اسان ناڪارا چوندا آهيون. جواب ۾ گوتم گمڀير پڻ شاهد آفريدي کي تنقيد جو نشانو بڻائيندي چيو آهي ته اوهان کل جوڳي شخصيت جا مالڪ آهيو، اڃا به پاڪستانين کي طبي بنيادن تي ويزائون ملي رهيون آهن، اوهان اچو ته  آءٌ پاڻ  اوهان کي نفسياتي ماهر ڏانهن وٺي هلندس.